*Tämä artikkeli käsittelee peliä. Elokuvasta Full Throttle on eri artikkeli.*

Kuvankaappaus pelistä
**Full Throttle** on LucasArtsin kehittämä ja julkaisema seikkailupeli. Peli on julkaistu vuonna 1995 DOS:lle, seuraavana vuonna Macintoshille ja Windowsille vuonna 2001.

Pelissä oli aikaansa nähden korkeat tuotannolliset arvot, sillä *Full Throttle* oli ensimmäinen tietokonepeli, jonka ääninäyttelijät olivat valtaosin liittoon kuuluvia ammattilaisia,ja sen taustamusiikiksi lisensoitiin levyalbumi.

Double Fine Productionsin kehittämä *remastered*-versio julkaistiin huhtikuussa 2017 PlayStation 4:lle ja Windowsille.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Peli sijoittuu vaihtoehtoiseen tulevaisuuteen, jossa on vaikutteita *Mad Maxista*. Pelin päähenkilö Ben on moottoripyöräjengi Polecatsin johtaja. Polecats on rahan tarpeessa ja moottoripyöriä valmistava Corley Motors tarvitsee seuraa osakkeenomistajien tapaamiseen.

Peli sijoittuu tulevaisuuteen, jossa maanpinnasta irti liitävät autot ovat yleistymässä. Maan viimeisen moottoripyörätehtaan, Corley Motorsin, hallituksen puheenjohtaja Malcolm Corley ja varapuheenjohtaja Adrian Ripburger tarjoavat Polecatsille henkilönsuojaustehtävää osakkeenomistajien kokouksen ajaksi, mutta Ben kieltäytyy. Ripburger, joka havittelee hallituksen puheenjohtajan virkaa, väijyttää Benin ja huijaa Polecatsin mukaansa.

Ripburger lavastaa Benin Corleyn murhasta ja vangituttaa Polecatsin. Valokuvaaja on kuitenkin kuvannut Ripburgerin murhaamassa Corleyn. Ripburger lähettää apurinsa murhaamaan myös Corleyn aviottoman tyttären, mutta yritys epäonnistuu. Ripburgerin tavoitteena on eliminoida kilpailu pääsystä seuraavaksi hallituksen puheenjohtajaksi ja muuntaa yritys minivan-valmistajaksi.

Benin päämääräksi koituu syyttömyytensä todistaminen ja murhan kosto Ripburgerille. Matkallaan hän joutuu vastatusten kolmen muun jengin kanssa, raakalaismaisen Rottwheelersin, pyörän suorituskykyyn panostavan Vulturesin ja arvoituksellisen Cavefishin.

**Juonipaljastukset päättyvät tähän.**

Kehitys
-------

Pelin päässuunnittelija oli Tim Schafer.
Schafer oli myös käsikirjoittaja ja projektijohtaja.

Pelin kehittäjiin kuului joukko tunnettuja LucasArtsin henkilöitä. Päätaiteilija oli Peter Chan, johtava animaattori oli Larry Ahern ja johtava ohjelmoija oli Stephen Shaw.
Pelin musiikit teki Peter McConnell.
McConnell työskenteli The Gone Jackalsin kanssa heidän musiikkinsa sovittamiseksi pelin ääniraidalle.

Peli käytti SCUMM-ohjelman muokattua versiota (v7), IMUSE-musiikkijärjestelmää ja INSANSE-järjestelmää animaatioille. Peli oli kymmenes SCUMM-järjestelmää käyttäneistä.

*Full Throttlen* ääniraidalle lisensoitiin The Gone Jackalsin albumi *Bone to Pick*.

Julkaisut
---------

Peli julkaistiin DOSille vuonna 1995 CD-ROMilla. Vuonna 1996 peli julkaistiin Macintoshille. Vuonna 2001 pelistä julkaistiin Windows-versio.

Pelistä julkaistiin harvinainen versio, jossa pakkaukseen kuului pääliina Polecats-tunnuksella.

Peli oli ensimmäinen SCUMM-peli, jota ei julkaistu levykkeillä.
Saksassa pelin julkaisi Softgold saksaksi nimellä *Vollgas*.

Pelistä julkaistiin *Full Throttle – Original Mini-Soundtrack*, joka sisälsi kolme peliä varten lisensoitua kappaletta.

### Remastered

Remastered-versio on julkaistu useille alustoille mukaanlukien iOS, macOS, Linux, PlayStation 4, PlayStation Vita, Windows ja Xbox One.

Versiossa voi vaihtaa uuden ja vanhan grafiikan välillä. Pelissä on myös kommenttiraita peli tekijöiltä.

Ääninäyttelijät
---------------

|  |  |  |
| --- | --- | --- |
|  Roy Conrad  | … |  Ben
  |
|  Mark Hamill  | … |  Adrian 'Rip' Ripburger / Emmet / Todd Newlan
  |
|  Hamilton Camp  | … |  Malcolm 'Old Man' X. Corley / Father Torque / Mavis' Guard 
  |
|  Kath Soucie  | … |  Maureen Corley
  |

Jatko-osat
----------

Pelille suunniteltiin kahta jatko-osaa jotka peruttiin: *Payback* ja *Hell on Wheels*.

Jatko-osan *Full Throttle II: Hell on Wheels* tuotanto aloitettiin vuonna 2003, mutta peruttiin samana vuonna demon julkaisun jälkeen.

Lähteet
-------

1. 1 2 3 4 5 6 7 8 9 10 11  Marshall Ratliff, Philip Jong: The rise and fall of Full Throttle: a conversation with Bill Tiller *adventureclassicgaming.com*.  26.8.2008. Viitattu 13.8.2021. (englanniksi)
2. 1 2 3 4  Full Throttle Remastered review *polygon.com*.  26.4.2017. Viitattu 13.8.2021. (englanniksi)
3. 1 2  After 20 years Full Throttle remains a narrative video game masterpiece *theguardian.com*.  21.4.2017. Viitattu 13.8.2021. (englanniksi)
4. ↑  Video: Full Throttle composer shares lessons to learn from 'classic' game music *gamedeveloper.com*.  20.3.2017. Viitattu 7.9.2021. (englanniksi)
5. 1 2  Marty Mulrooney: INTERVIEW – In Conversation With Peter McConnell (Video Game Music Composer) *alternativemagazineonline.co.uk*.  1.2.2012. Viitattu 7.9.2021. (englanniksi)
6. ↑

Aiheesta muualla
----------------

* *Full Throttle* MobyGamesissa (englanniksi)
* *Full Throttle: Remastered* MobyGamesissa (englanniksi)
* *Full Throttle* Internet Movie Databasessa. (englanniksi)
* "Full Throttle Graphic Novel" by Nikita "Fjodin" Kondratov